open-index/open-wikipedia-markdown huggingface dataset:
இரகோத்தம தீர்த்தர்

**இரகோத்தம தீர்த்தர்** (*Raghuttama Tirtha*) (  1527  1595) இவர் ஓர் இந்திய தத்துவவாதியாகவும், அறிஞராகவும், இறையியல் அறிஞராகவும் துறவியாகவும் இருந்துள்ளார். இவர் **பாவபோதாச்சார்யா** என்றும் அழைக்கப்பட்டார். மத்துவர் மற்றும் ஜெயதீர்த்தரின் படைப்புகள் பற்றிய வர்ணனைகள் இவரது மாறுபட்ட சாயலில் அடங்கும். இவர் 1535-1595 வரை மத்வாச்சாரியரியன் உத்திராதி மடத்தின் பதினான்காம் தலைவராக இருந்தார். இவர் முப்பதொன்பது ஆண்டுகளாக குறிப்பிடத்தக்க பணிகளைக் கொண்டிருந்தார்.  துவைத சிந்தனைப் பள்ளியின் வரலாற்றில் மிக முக்கியமான பார்வையாளர்களில் ஒருவராக இவர் கருதப்படுகிறார்.  தமிழ்நாட்டின் திருக்கோவிலூரிலுள்ள இவரது கோவில் ஒவ்வொரு வருடமும் ஆயிரக்கணக்கான பார்வையாளர்களை ஈர்க்கிறது. 

ஒரு பிரபுத்துவ பிராமணக் குடும்பத்தில் பிறந்த இவர், இரகுவார்ய தீர்த்தரின் வழிகாட்டுதலில் மடத்தில் வளர்க்கப்பட்டார். இவர் 11 படைப்புகளை இயற்றினார். மத்துவர், ஜெயதீர்த்தர் மற்றும் வியாசதீர்த்தர் ஆகியோரின் படைப்புகளை பாவபோதனையின் வடிவத்தில் துவைத சிந்தனையை விரிவாகக் கூறுகிறார். 

## வாழ்க்கை
இவரது வாழ்க்கையைப் பற்றிய பெரும்பாலான தகவல்கள்  இவரது மடங்களின் (குரு பரம்பரை) வழியாகவே  பெறப்பட்டுள்ளது.   இவர் கன்னட மொழி பேசும் தேசஸ்த் பிராமணக் குடும்பத்தில் இராமச்சந்திர பட்டாவாக 1527 இல் சுப்பா பட்டா மற்றும் கங்காபாய் ஆகியோருக்கு பிறந்தார்.   இவரின் தந்தை ஒரு ஜமீந்தார் என அறியப்படுகிறது. இவர்  கர்நாடகாவின் பிஜப்பூர் மாவட்டத்தில் மானூர் என்ற பிறந்தார். இவர் தனது ஏழு வயதில் தனது உபநயனத்தை தரித்துக் கொண்டு, சந்நியாச வாழ்க்கையை மேற்கொண்டார்.   இவர் இரகுவார்ய தீர்த்தரின் வழிகாட்டுதலில் மானூரின் கற்றறிந்த பண்டிதரான ஆத்ய வரதராஜாச்சார்யாவின் கீழ் சில காலம் படித்ததாகக் கூறப்படுகிறது. 

## படைப்புகள்
இவரது பத்து படைப்புகள் உள்ளன. அவற்றில் 9 படைப்புகள் மத்துவர், பத்மநாப தீர்த்தர் மற்றும் ஜெயதீர்த்தர் ஆகியோரின் படைப்புகள் பற்றிய விளக்கவுரைகளாகும். அவற்றில் ஐந்து படைப்புகள் மட்டுமே இதுவரை வெளியிடப்பட்டுள்ளன. பவபோதனை என்பது இவரது பெரும்பான்மையான படைப்புகளின் பொதுவான தலைப்பாகும். இவர், பொதுவாக "பவபோதகர்" அல்லது "பாவபோதாச்சார்யா" என்று அழைக்கப்படுகிறார்.  இவரது படைப்புகள் பிருகதாரண்யக பாவபோதனை என்பது மத்துவரின் பிருகதாரண்யக உபநிடத பாஷ்யம் பற்றிய வர்ணனையாகும். இது இவரது மகத்தான பணியாக கருதப்படுகிறது.

## மரபு
ஜெயதீர்த்தருக்குப் பிறகு, திகாச்சார்யர் அதாவது பாவபோதாச்சார்யர் என்று குறிப்பிடப்படுகிறார்.  வரலாற்றாசிரியர் சர்மா எழுதுகிறார் "இவரது மொழி எளிமையானதாகவும், துல்லியமானதாகவும் உள்ளது. இவர் தனது கருத்துக்களை ஆணித்தரமாகக் கூறுகிறார். வேறு எந்த வர்ணனையாளரால் மேற்கோள் காட்டப்படாத சில அடையாளம் தெரியாத மூலங்களிலிருந்து இவர் அடிக்கடி மேற்கோள் காட்டுகிறார்".  இவர் சாதி, மத வேறுபாடின்றி விஷ்ணுவின் வழிபாட்டை பிரசங்கிக்க அறியப்பட்ட ஒரு துறவியாக கருதப்படுகிறார். தமிழ்நாட்டின் திருக்கோவிலூரிலுள்ள இவரது கோவில் ஒவ்வொரு வருடமும் ஆயிரக்கணக்கான பார்வையாளர்களை ஈர்க்கிறது. 

## குறிப்புகள்

## நூலியல்

* 
* 
*
*
*
*
*
*
* 
*
*
*
*
*

## மேலும் படிக்க
*Sri Raghuttama Tirtharu by Vyasanakere Prabhanjanacharya (Kannada text)
*Tattvaprakasika Vyakhya Bhavabodhah (Sanskrit text)

## வெளி இணைப்புகள்
*Works of Raghuttama Tirtha at Internet Archive
*Sri Raghuttama Tirtha from https://www.uttaradimath.org
*Sri Raghuttama Tirtha from http://www.tatvavada.org/eng/

பகுப்பு:1595 இறப்புகள்
பகுப்பு:1548 பிறப்புகள்
பகுப்பு:கர்நாடக வரலாறு
பகுப்பு:பக்தி இயக்கம்
பகுப்பு:வைணவ சமயம்
பகுப்பு:இந்து மெய்யியலாளர்கள்
சங்கமம் (1970 திரைப்படம்)

**சங்கமம்** (*Sangamam*) 1970 ஆம் ஆண்டு வெளிவந்த இந்தியத் தமிழ்த் திரைப்படமாகும். தாதா மிராசியின் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலர் நடித்திருந்தனர்.

## திரைக்கதை
அசோக்கும் சேகரும் உடன்பிறந்தோர். அண்ணன் அசோக் உணவக முதலாளி என்ற போர்வையில் சிங்காரத்துடன் சேர்ந்து கொள்ளையடித்து வசதியாக வாழ்கிறான். இலட்சுமியைக் காதலித்து மணந்து கர்ப்பமானவுடன் கைவிட்டு விடுகிறான். தம்பி சேகர் ராதா தோட்டத்தில் ஓட்டுனராகப் பணியாற்றுகிறான். சேகரும் ராதாவும் காதலிக்கிறார்கள். இதைக்கெடுக்க கங்காணி சுப்பையா முயல்கிறார். ஆனால் ராதாவின் தந்தை காதலுக்கு ஆதரவு தெரிவித்து அண்ணன் அசோக்கை பார்த்துவரும்படி சேகரை சென்னைக்கு அனுப்புகிறார். அசோக்-சிங்காரம் கூட்டணி வங்கியில் கொள்ளயடித்துவிட்டு தப்புகின்றனர். தன்னிடம் பிக் பாக்கெட் செய்த தம்புவைத் துரத்தி செல்லும் சேகரை வங்கிக் கொள்ளையன் என்று சொல்லி காவலர்கள் சிறையில் அடைக்கின்றனர். சேகர் கொள்ளைக்காரன் என நம்பும் ராதா தனது அப்பாவை மிரட்டும் அசோக்கிடம் இருந்து காப்பாற்ற அவனை மணந்துகொள்ளச் சம்மதிக்கிறாள்.

சிறையிலிருந்து தப்பிய சேகர் அண்ணன் அசோக் வீடு சென்று உதவி கேட்கிறான். அவனும் சரியென்று சொல்லிவிட்டு மறைவாகக் காவல்துறைக்கு தகவல் தெரிவிக்கிறான். அப்போது ஏற்படும் கைகலப்பில் போதையிலிருந்த அசோக் மயங்கி விழுந்து விடுகிறான். அவன் இறந்து விட்டதாக எண்ணி வருந்தும் சேகர் காவல்துறையினரிடம் அசோக் ஆக நடிக்க ஆரம்பிக்கிறான். முதலுதவி வண்டியில் கொண்டு செல்லப்படும் அசோக்கின் உடலை சிங்காரம் கடத்துகிறான். மயக்கம் தெளிந்த அசோக் சேகராகவே நடித்து தன்னைக் கொன்றுவிட்டு தனது இடத்தில் தனது தம்பி சேகரை வைக்க முயலும் சிங்காரத்தின் சூழ்ச்சிகளை அறிந்து கொள்கிறான்.  அசோக் ஆக நடிக்கும் சேகருக்கும் உண்மை தெரியாத ராதாவுக்கும் திருமணம் முடிகிறது. இதற்கிடையில் அசோக்கின் மனைவி இலட்சுமி தனது மகனுடன் சென்னை வந்து தனது கணவன் வேறொரு திருமணம் செய்து கொண்டான் என்று நினைத்து வருந்துகிறாள். அங்கேயே வேலைக்காரியாகத் தங்குகிறாள்.

சிங்காரத்தின் மிரட்டல் கடிதத்தால் ராதாவின் தந்தை மரணமடைந்த செய்தி கேட்டு காரில் செல்லும்போது விபத்து ஏற்பட்டு ராதா பேச்சை இழக்கிறாள். சில்லறைத் திருடனும் சேகரை அறிந்தவனுமான தம்புவின் உதவியால் அசோக் சிங்காரத்திடமிருந்து தப்புகிறான். கணவனைக் கைது செய்ய காவல்துறையினர் வந்த அதிர்ச்சியில் ராதாவுக்கு பேச்சு வந்து விடுகிறது. அனைவரும் இணைகின்றனர்.

## நடிகர்கள்
*ஜெமினி கணேசன் (இரட்டை வேடம்)
*கே. ஆர். விஜயா (ராதா)
*வெண்ணிற ஆடை நிர்மலா (இலட்சுமி)
*நாகேஷ் (தம்பு)
*பி. எஸ். வீரப்பா (சிங்காரம்)
*சுருளிராஜன்
*கே. டி. சந்தானம்

## பாடல்கள்
டி. கே. ராமமூர்த்தி இசையமைத்த இப்படத்தின் அனைத்துப் பாடல்களையும் எழுதியவர் கவிஞர் கண்ணதாசன்.

## மேற்கோள்கள்
 

## வெளி இணைப்புகள்
* யூடியூப் தளத்தில் சங்கமம் திரைப்படம்
* சங்கமம் 1970

பகுப்பு:1970 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:டி. கே. ராமமூர்த்தி இசையமைத்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:பி. எஸ். வீரப்பா நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
இரகுவார்ய தீர்த்தர்

**இரகுவார்ய தீர்த்தர்** *(Raghuvarya Tirtha)* (இறப்பு: 1557) இவர் ஓர் இந்து தத்துவஞானியும், அறிஞரும், இறையியலாளரும், துறவியுமாவார். இவர் மத்துவாச்சாரியாருக்கு அடுத்தடுத்து பதின்மூன்றாவது தலைவராக இருந்தார். பாரம்பரியத்தின் படி இவர் ஜெயதீர்த்தரின் புகழ்பெற்ற 'நியாய சுத்தம்' என்ற நூலை தனது சீடர்களுக்கு ஏழு முறை கற்பித்தார். 

### சைதன்ய மகாபிரபுவுடனான சந்திப்பு
வேதாந்த அறிஞர் பாலதேவரின் கூற்றுப்படி, சைதன்யர், மத்துவாச்சாரியரின் இறையியல் நிலைப்பாட்டை உண்மை என்றும் வேதாந்தத்திற்கு ஏற்பவும் ஏற்றுக்கொண்டார். சைதன்ய சரிதாமிருதம்- மத்திய-லீலாவின் ஒன்பதாம் அத்தியாயத்தின்படி, சைதன்யர் இவரைச் சந்தித்து ஆன்மீக வாழ்க்கையின் வழிமுறைகளையும், முடிவுகளையும், ஒன்பது வகையான ஆன்மீக நடைமுறைகளைப் பற்றி விவாதித்தார்.  

### படைப்புகள்
இவர் பல படைப்புகளை இயற்றினார். ஆனால் இவரது சில படைப்புகளில் நியாயம் பற்றிய லகுபரிக்சா (அல்லது ரகுபரிக்சா), நாராயண பாண்டிதாச்சார்யரின் பிரமேய ரத்னமாலிகா, கிருட்டிண துதி (கன்னட ஒரு பக்தி பாடல்) மட்டுமே கிடைத்துள்ளது.  

## மேற்கோள்கள்

## நூல் ஆதாரங்கள்
* 
*
*
*

பகுப்பு:வைணவ சமயம்
பகுப்பு:1557 இறப்புகள்
பகுப்பு:கர்நாடக வரலாறு
பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ அடியார்கள்
பகுப்பு:பக்தி இயக்கம்
முத்துமாரியம்மன் கோயில், நார்த்தாமலை

**முத்துமாரியம்மன் கோயில்** புதுக்கோட்டை மாவட்டம் குளத்தூர் வட்டத்தில் நார்த்தாமலையில் அமைந்துள்ள மாரியம்மன் கோயிலாகும்.

## சிறப்பு
முருகனுக்குரிய குணங்களுடன் அம்மன் இங்கு விளங்குகிறார். முருகனுக்கு உள்ளதுபோலவே காவடி எடுத்தல், அலகு குத்துதல் போன்ற வேண்டுதல்கள் இங்கு பக்தர்களால் நிறைவேற்றப்படுகின்றன. நாரதர் இங்கு தங்கி தவம் செய்ததாகக் கூறப்படுகிறது. ஆதலால் நாரதகிரி மலை என்று இந்த மலை முன்னர் அழைக்கப்பட்டது. இந்த மலையானது மேல மலை, கோட்டை மலை, கடம்பர் மலை, பறையர் மலை, உவக்கன் மலை, ஆளுருட்டி மலை, பொம்மாடி மலை, மண் மலை, பொன் மலை ஆகிய ஒன்பது மலைக்குன்றுகளுக்கு நடுவில் உள்ள மலையாகும். இராமனுக்கும், இராவணனுக்கும் நடைபெற்ற போரில் மாண்ட வீரர்களை உயிர்ப்பிக்க அனுமான் சஞ்சீவி மலையை அடியோடு பெயர்த்து வான்வழியே தூக்கி வரும்போது அம்மலையிலிருந்து சிதறி விழுந்த சிறு துகள்கள்தான் இங்குள்ள குன்றுகள் என்று கூறப்படுகிறது. 

## மூலவர்
இக்கோயிலின் தல மரம் வேம்பு ஆகும்.  கருவறையில் முத்துமாரியம்மன் அமர்ந்த கோலத்தில் உள்ளார்.

## விழாக்கள்
பங்குனி மாதம் இரண்டாம் ஞாயிற்றுக்கிழமை பூச்சொரிதல் திருவிழா மூன்றாம் ஞாயிற்றுக்கிழமை காப்புக் கட்டுதல், தொடர்ந்து 10 நாள் நடைபெறும் விழாவில் ஒன்பதாம் நாள் தேர்த்திருவிழா நடத்தப்படுகிறது. காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.30 மணி) என்ற வகையில் நான்கு கால பூசைகள் இங்கு நடத்தப்பெறுகின்றன. தமிழ், ஆங்கில வருடப்பிறப்பு, விஜய தசமி, தீபாவளி, பொங்கல் ஆகிய நாள்களில் அம்மன் தங்க ரதத்தில் வரும்போது பக்தர்கள் கண்டுகளிப்பார்கள். செவ்வாய் மற்றும் வெள்ளிக்கிழமைகளில் அதிக எண்ணிக்கையிலான பக்தர்கள் வருகின்றனர். 

## திறந்திருக்கும் நேரம்
புதுக்கோட்டை-திருச்சி சாலையில் அமைந்துள்ள இக்கோயில் காலை 6.00 மணி முதல் 12.00 மணி வரையிலும், மாலை 4.00 மணி முதல் இரவு 8.00 மணி வரையிலும் திறந்திருக்கும்.

## மேற்கோள்கள்

பகுப்பு:சாக்தம்
பகுப்பு:புதுக்கோட்டை மாவட்டத்திலுள்ள அம்மன் கோயில்கள்‎
மாங்

**மாங்** (*Mang*) எனப்படுவோர் இந்திய மாநிலமான    மகாராஷ்ட்ரா  பகுதியிலும் வாழும் ஒரு  சாதியினர் ஆவார்.மஹர் இனத்தவர்களின் தாய்மொழி  மராத்தி ஆகும்.மாங் சமூகத்தினர் பெருபாலான இந்திய மாநிலங்களில்   பட்டியல் இனத்தவர்களாக உள்ளனர்.இச்சமூகத்தினர் வரலாற்று ரீதியாக கிராம பாதுகாப்பு,  கயிறு தயாரித்தல், விளக்குமாறு தயாரித்தல், கிராம இசைக்கலைஞர்கள், கால்நடை வார்ப்பு, மற்றும் மருத்துவ சிகிக்சை மூலம் நோய்  குணப்படுத்துதல் போன்ற பணிகளில் ஈடுபட்டுள்ளனர்  .மகாராஷ்ட்ராவில் பட்டியல் இன  மக்கள் தொகையில் மஹர் சமூகத்திருக்கு அடுத்தபடியாக  மாங் சமூகத்தினர் அதிக அளவில்  உள்ளனர்.இந்தியாவில், பிரித்தானிய ஆட்சியில்
மாங் சமூகத்தினர் குற்றப் பரம்பரையினர் என அறிவிக்கப்பட்டனர்.மாங் சமூகத்தினர் பூர்விகம் இந்தியாவின்   நர்மதா ஆற்றுப் பள்ளத்தாக்கு ஆகும்
.

## மேற்கோள்கள்

 

பகுப்பு:சாதிகள்
இரிங்கல்

thumb| சுப்பிரமண்யா பள்ளி
thumb| மூரத் ஜெட்டி
**இரிங்கல்** (*Iringal*) என்பது இந்தியாவின், கேரள மாநிலத்தின், கோழிக்கோடு மாவட்டத்தில் உள்ள ஒரு கிராமமாகும். 

## வரலாறு
சமூத்திரி மன்னர்களின்கப்பற்படையின் தளபதியாக இருந்து, போர்ச்சுகல் நாட்டின் போர்கலங்களை நீண்டகாலம் கேரள கடற்பகுதிக்குள் புக விடாமல் தடுத்தவர் குஞ்ஞாலி மரைக்காயர். இவர் பிறந்ந்த ஊரே இரிங்கல். மூராடு ஆற்றின் தென்பகுதி இன்றைக்கும் இவரது நினைவை போற்றும் வகையில் தொல்லியல் துறையின் பாதுகாப்பில் உள்ளது.  

## மக்கள் வகைப்பாடு
2001 ஆண்டய இந்திய மக்கள் கணக்கெடுப்பின்படி இந்தூரின் மக்கள் தொகையானது 24318 ஆகும். இதில் ஆண்கள் 11593 பேர், பெண்கள் 12725 பேர்.

## குறிப்புகள்

பகுப்பு:Coordinates on Wikidata
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
கக்கயம் அணை

**கக்கயம்** (*Kakkayam*) என்பது கேரளத்தின் கோழிக்கோடு மாவட்டதின், கூராச்சுண்டில் அமைந்துள்ள ஒரு அணையாகும். கக்கயம் யுனெஸ்கோவின் உலக பாரம்பரிய தளமான மேற்குத் தொடர்ச்சி மலையின் புறப்பகுதியிலும் அமைந்துள்ளது. இதன் பகுதியானது மலபார் வனவிலங்கு சரணாலயத்தில் 7,421 ஹெக்டேர் (18,340 ஏக்கர்) யானைகள் மற்றும் காட்டெருதுகள் உள்ளிட்ட காட்டு விலங்குகளின் தங்குமிடமாக உள்ளது. கக்கயத்தில் ஏராளமான வனவிலங்குகள் உள்ளன. ககயம் பகுதியானது மலையேற்றம், பாறை ஏற்றப் பகுதியாகும்.

இந்த நீர்த்தேக்கமானது குற்றியாடி நீரிமின்நிலைய திட்டத்தின் ஒரு பகுதியாகும். இது கடல் மட்டத்திலிருந்து சுமார் 2450 அடி உயரத்தில் அமைந்துள்ளது. இந்த நீர்மின்நிலையத்தில் இருந்து வெளியேறும் நீர் ஒரு ஆற்றில் சேர்ந்து பெருவண்ணாமொழி நீர்ப்பாசன திட்டத்திற்கு பயன்படுத்தப்படுகிறது.

## படக்காட்சியகம்

Kakkayam hills.jpg|கக்கயம் மலைகள் 
Kakkayam Valley near Kakkayam Dam.JPG|கக்கயம் அணைக்கு அருகிலுள்ள கக்கயம் பள்ளத்தாக்கு 
Kakkayam 56.jpg|கக்கயம் அணை (2018) 
Kakkayam Dam.JPG|மழைக்காடு மூடுபனியில் கக்காயம் அணை 
The Kakkayam valley lake.jpg|கக்கயம் பள்ளத்தாக்கு ஏரி 


## கக்கயத்திலிருந்து தொலைவு
* கோழிக்கோடு (58 &nbsp; கி.மீ)

## குறிப்புகள்

பகுப்பு:Coordinates on Wikidata
பகுப்பு:கோழிக்கோடு மாவட்டத்திலுள்ள அணைகள்
ஏர் இந்தியா எக்சுபிரசு பறப்பு 1344

**[[ஏர் இந்தியா எக்ஸ்பிரஸ்|ஏர் இந்தியா எக்சுபிரசு]] பறப்பு 1344** (*Air India Express Flight 1344*) 2020 ஆகத்து 7 ஆம் நாள் ஐக்கிய அரபு அமீரகம், துபாயில் இருந்து புறப்பட்டு இந்தியா, கேரளம், கோழிக்கோடு நோக்கிச் சென்ற வானூர்திப் பறப்பு கோழிக்கோடு பன்னாட்டு வானூர்தி நிலையத்தில் மோசமான காலநிலையினால் பல முறை தரையிறங்க முயன்று, இறுதியில் ஓடுபாதையில் விபத்துக்குள்ளானது. கோவிட்-19 பெருந்தொற்று காரணமாக வெளிநாடுகளில் நிர்க்கதிக்குள்ளான இந்தியர்களை தாயகம் கொண்டு வரும் இந்திய அர்சின் "வந்தே பாரத் திட்டத்தின்" ஒரு பகுதியாக இந்தப் பறப்பு மேற்கொள்ளப்பட்டிருந்தது. வானூர்தி 9–10.5 மீ (30–35 அடி) பள்ளத்தில் விழுந்ததில் 16 பயணிகளும், இரு ஓட்டுநர்களும் கொல்லப்பட்டனர். மீதமான நான்கு பணியாளர்களும், 168 பயணிகளும் உயிர் தப்பினர், இவர்களில் 100 க்கும் மேற்பட்டோர் காயமடைந்தனர்.

## பின்னணி
### வானூர்தி நிலையம்
கோழிக்கோடு பன்னாட்டு வானூர்தி நிலையம், கோழிக்கோடு, காரிப்பூர் என்ற இடத்தில் அமைந்துள்ளது. இந்தியாவின் சிவில் ஏவியேஷன் இயக்குநரகத்தின் படி, இவ்வானூர்தி நிலையம் இந்தியாவின் மிகவும் ஆபத்தான விமான நிலையங்களில் ஒன்றாகும். 2011 இல், இந்நிறுவனம் கோழிக்கோடு நிலையத்தை "பாதுகாப்பற்றதாக" அறிவித்திருந்தது. அத்துடன், மோசமான ஈரக் காலநிலையின் போது, இங்கு தரையிறங்குவது பாதுகாப்பானதல்ல எனவும் கூறியிருந்தது. அதிகாரிகளின் எச்சரிக்கைகள் பல தடவைகள் கருத்தில் கொள்ளப்படவில்லை.

### விபத்து
1344 வானூர்தி நிலையத்தை சரியான நேரத்தில் அடைந்திருந்தது. ஓடுபாதை 28 இல் தரையிறங்குவதாக இருந்தது, ஆனால் பின்காற்றின் காரணமாக இரண்டு முயற்சிகளின் போது தரையிறங்குவது முடியாமல் போனது. வானூர்தி ஓடுபாதை 10 இல் இறங்குவதற்கு அனுமதி பெற வேண்டி வானில் வட்டமடித்துக் கொண்டிருந்தது. 19:37 இசீநே அளவில் ஓடுபாதை 10 இறங்குவதற்கு அனுமதி கிடைத்தது. கேரளத்தில் அந்த நேரத்தில், பருவமழை, மற்றும் வெள்ளத்தினால், சீரற்ற வானிலையால் தரையிறங்கும் போது பார்வைத்திறன் 2,000 மீ (6,600 அடி) ஆகக் குறைந்திருந்தது. ஓடுபாதை 28 பயன்பாட்டில் இருந்தது, ஆனால், முதல் முறை தரையிறங்கும் முயற்சியில், வானோட்டிக்கு ஓடுபாதையைப் பார்க்க முடியவில்லை, இதனாலேயே அவர் ஓடுபாதை 10 ஐக் கோரினார். 2,860 மீ (9,380 அடி) உயரத்தில், ஓடுபாதை 10 இல் தரையிறங்கும் இரண்டாவது முயற்சியில், ஓடுபாதையின் முடிவிற்கு முன்னர் வானூர்தி நிறுத்தத் தவறியதில், அது 9-10.5 மீ (30-35 அடி) பள்ளத்தாக்கில் வீழ்ந்தது. இத்தாக்கத்தின் போது வானூர்தி இரண்டு பிரிவுகளாகப் பிரிக்கப்பட்டது. வானூர்தி நிலைய முனையத்திலிருந்து 3 கி.மீ (9,800 அடி) தொலைவில் இந்த விபத்து நடந்தது. விபத்துக்குப் பிந்தைய தீ எதுவும் அறிவிக்கப்படவில்லை.

## பாதிக்கப்பட்டோர்
வானூர்தியில் மொத்தம் 184 பயணிகள், ஆறு பணியாளர்கள் இருந்தனர். Eighteen people died in the crash (16 passengers and both pilots) and more than 100 people were injured.

## இவற்றையும் பார்க்க
*வணிக வானூர்திகளின் விபத்துக்களினதும் சம்பவங்களினதும் பட்டியல்

## மேற்கோள்கள்

## வெளி இணைப்புகள்

*IX 1344 incident at Kozhikode – UPDATES  - ஏர் இந்தியா எக்ஸ்பிரஸ்
*Accident Bulletin: AIXL Flight IX-1344 - ஏர் இந்தியா

பகுப்பு:2020 இல் இந்தியா
பகுப்பு:இந்தியாவில் பயணியர் வானூர்தி விபத்துகள்
பகுப்பு:Kozhikode
பகுப்பு:இந்தியாவில் கொரோனாவைரசுத் தொற்று
கடவுளின் தாய் பேராலயம்

**கடவுளின் தாய் பேராலயம்** அல்லது **வலியபள்ளி** (Mother of God Cathedral) என்பது இந்தியாவின், கேரள மாநிலத்தின்,  கோழிக்கோடு  மாவட்டத்தில் உள்ள கிருத்தவ பேராலயம் ஆகும். இது மலபாரில் உள்ள இலத்தீன் கத்தோலிக்க கிருத்தவர்களின் திருக்கூட்ட தலைமையகமாகும். 

இந்த பேராலயமானது 1533 ஆம் ஆண்டில் போர்த்துகீசியர்களால் கன்னி மரியாவுக்கு கட்டபட்டது. இதை கோதிக் கட்டிடக்கலையில் இத்தாலிய கட்டிடக் கலைஞர்கள் வடிவமைத்தனர். இந்த தேவாலயம் 1599 மற்றும் 1724 ஆம் ஆண்டுகளில் புதுப்பிக்கப்பட்டுள்ளது. 1923 ஆம் ஆண்டில் இந்த தேவாலயம் கோழிக்கோடு மறைமாவட்டத்தின் பாராலயம் ஆனது. பேராலயத்தில் 200 ஆண்டுகள் பழமையான புனித மேரியின் உருவப்படம் உள்ளது. இது பல சுற்றுலாப் பயணிகளை ஈர்க்கிறது.

## வெளி இணைப்புகள்
* https://kozhikod.wordpress.com/2015/02/06/83/
* https://timesofindia.indiatimes.com/travel/destinations/Mother-Of-God-Cathedral/ps52521092.cms
பகுப்பு:கோழிக்கோடு மாவட்டத்திலுள்ள கிறிஸ்தவக் கோயில்கள்
கிர்டாட்ஸ் அருங்காட்சியகம்

**கேரள பட்டியல் மற்றும் பழங்குடியினர் வளர்ச்சி ஆய்வுகள் ஆராய்ச்சி பயிற்சிக்கான கேரள கல்வி நிறுவனம்** (**கிர்டாட்ஸ்**) (*Kerala Institute for Research Training and Development Studies of Scheduled Castes and Scheduled Tribes (KIRTADS)*) என்பது கேரளத்தின் கோழிக்கோட்டின் செவ்வயூர் அருகே செவரம்பலத்தில் அமைந்துள்ள ஒரு அருங்காட்சியகமாகும்.  

இது கேரள அரசின் பட்டியல் சாதி மற்றும் பட்டியல் பழங்குடியினர் மேம்பாட்டு (எஸ்.சி.எஸ்.டி.டி.டி) அமைச்சின் கீழ் செயல்படுகிறது. கேரளத்தில் திட்டமிடப்பட்டவகையில் சமூகங்களிடையே வளர்ச்சியை மேம்படுத்த உதவும் ஆராய்ச்சியை மேற்கொள்வதே இதன் முக்கிய நோக்கம். மக்கள்கூட்டத்தில் ஓரங்கட்டப்பட்ட பிரிவினரின் தேவைகளையும், சிக்கல்களையும் அடையாளம் காணவும், அவர்களின் ஒட்டுமொத்த வளர்ச்சிக்கு தீர்வை கண்டுபிடறிந்து அரசாங்கத்திற்கு பரிந்துரைகளை வழங்க இது முயற்சிக்கிறது. 

இந்த அருங்காட்சியகம் 1972 ஆம் ஆண்டில் பழங்குடியினர் ஆராய்ச்சி மற்றும் பயிற்சி மையமாக (டி.ஆர் & டி.சி)  தேசிய வடிவத்தில் நிறுவப்பட்டது.  பின்னர் இது 1979 இல் கிர்டாட்ஸ் என பெயர்பெற்றது. இந்த ஆய்வு நிறுவனம் கோழிக்கோடு செவயூர் பிருந்தாவன் காலனியில் அமைந்துள்ளது. மானுடவியல் ஆராய்ச்சி தவிர, இந்த நிறுவனம் பயிற்சி மற்றும் மேம்பாட்டு ஆய்வு செயல்பாடுகளையும் கொண்டுள்ளது.  இந்த நிறுவனத்தின் துணை பிரிவாக ஒரு குறிப்புதவி நூலகம் உள்ளது. இந்த நூலகத்தில் மாந்தவியல், சமூகவியல் தொடர்புடைய நூல்கள் உள்ளன. இங்குள்ள இனவியல் அருங்காட்சியகத்தில் கேரள தொல் குடியினர் பயன்படுத்திய ஆயுதங்கள், பொருட்கள் போன்றவை காட்சிக்கு வைக்கபட்டுள்ளன. 

## குறிப்புகள்

பகுப்பு:கேரள அருங்காட்சியகங்கள்
பகுப்பு:கோழிக்கோடு மாவட்டம்
சாலினி பாண்டே

**சாலினி பாண்டே** (பிறப்பு 23 செப்டம்பர் 1993) ஓர் இந்திய நடிகையாவார். இவர் தெலுங்கு, தமிழ் மற்றும் இந்தி படங்களில் முக்கியமான கதாபாத்திரங்களில் நடித்துள்ளார்.  *[[அர்ஜுன் ரெட்டி]]* என்ற தெலுங்குத் திரைப்படத்தின் மூலம் திரைத்துறைக்கு அறிமுகமானார். 
## தொழில்
சாலினி பாண்டே தனது நடிப்பு திறமையை  ஜபல்பூர் மேடை நாடக நடிகராக தொடங்கினார். தெலுங்குத் திரைப்படம் அர்ஜுன் ரெட்டி மூலம் திரைத்துறைக்கு அறிமுகமானார். இந்தத் திரைப்படம் மக்களிடையே நல்ல வரவேற்பைப் பெற்றது. தெலுங்கு மொழியில் சரளமாக பேச தெரியாதப்போதும் ஷாலினி பாண்டே  இந்த திரைப்படத்திற்கு சொந்தமாக பின்னணி குரல் கொடுத்தார்.

2019 அக்டோபரில் 100% காதல் என்ற தமிழ் திரைப்படத்தில் நடித்துள்ளார். இதற்கு முன்பு தமிழில் நடிகையர் திலகம், மூலம் தமிழ் திரைத்துறைக்கு அறிமுகமானார். 2020இல் ரன்வீர் சிங்வுடன் பாலிவுட்டிலும் ஒரு திரைப்படத்தில் நடித்துள்ளார்.

### தொலைக்காட்சி

* *மேன் மே ஹை விஷ்வாஸ்* (சோனி தொலைக்காட்சி) 
* *கிரைம் பெட்ரோல்* (சோனி தொலைக்காட்சி) 
## மேற்கோள்கள்

## வெளி இணைப்புகள்
*  on IMDb
* Shalini Pandey on Facebook

பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:1994 பிறப்புகள்
கேத் தாலுகா

**கேத் தாலுகா** (**Khed** or **Rajgurunagar**) இந்தியாவின் மகாராட்டிரா மாநிலத்தில் உள்ள புனே மாவட்டத்தின்  14 தாலுக்காக்களில் ஒன்றாகும். இதன் நிர்வாகத் தலைமையிடமான கேத் நகரத்திற்கு, 1960-இல் இந்திய விடுதலைப் போராட்ட வீரர் தியாகி சிவராம் ராஜகுரு நினைவாக இதற்கு 1960-இல் இராஜகுரு நகர் எனப்பெயரிடப்பட்டது.

கேத் தாலுகாவில் ஆளந்தி நகராட்சியும், 5 கணக்கெடுப்புச் சிற்றூர்களும், 185 வருவாய் கிராமங்களும் கொண்டுள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, கேத்  வருவாய் வட்டத்தின் மொத்த மக்கள்தொகை   4,50,116 ஆகும். அதில் ஆண்கள் 237,868   மற்றும்  212,248  பெண்கள் உள்ளனர். பாலின விகிதம் 1000 ஆண்களுக்கு  892 பெண்கள் வீதம் உள்ளனர். 6 வயதிற்குட்பட்ட குழந்தைகள் 56102  (12%)  ஆக உள்ளனர். சராசரி எழுத்தறிவு 80.77%.  ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 30,409 மற்றும் 49,291 ஆக உள்ளனர். மக்கள்தொகையில் இந்துக்கள் 4,19,352	(93.17%), இசுலாமியர் 11,724	(2.6%), பௌத்தர்கள் 14,715 (3.27%),  சமணர்கள் 2,557 (0.57%) மற்றும் பிறர் 0.39%  ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.
## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

## வெளி இணைப்புகள்
* 

பகுப்பு:புனே மாவட்டம்
புனே மாவட்டத்தின் வட்டங்கள்
சாகிரா கல்லூரி, கம்பளை

**கம்பளை சாகிரா கல்லூரி** ( Zahira college, Gampola) இலங்கையில் மத்திய மாகாணத்தில் கம்பளை நகரில்  அமைந்துள்ள பிரபல முஸ்லிம் கலவன் பாடசாலை ஆகும். இப்பாடசாலை 1942 ஆம் ஆண்டில் நிறுவப்பட்டது. 

## முன்னாள் மாணவர்கள்

* தி. மு. ஜயரத்ன (இலங்கை பிரதமர் - 21 ஏப்ரல் 2010 - 9 ஜனவரி 2015)

* முகமது நஜீப் அப்துல் மஜீத் (முன்னாள் நாடாளுமன்ற உறுப்பினர், கிழக்கு மாகாணத்தின் முன்னாள் முதல்வர்)

* இம்தியாஸ் பாக்கிர் மாக்கார் (அரசியல்வாதி, தேசிய ஊடக மையத்தின் தலைவர் மற்றும் முன்னாள் அமைச்சரவை அமைச்சர்)
## குறிப்புகள்

## வெளி இணைப்புகள்
* https://zahiracollege.wordpress.com/ 

*https://web.archive.org/web/20130510051014/http://gampolazahirappa.com/

*https://web.archive.org/web/20080206113430/http://gampolazahirians.blog.co.uk/

பகுப்பு:இலங்கையின் முஸ்லிம் பாடசாலைகள்
பச்சையரத்த அரணை

thumb | வலது
**பச்சையரத்த அரணை** (*Prasinohaema*) என்பது பச்சையான அரத்தம் கொண்ட ஓர் அரணைப் பேரினம்.  இந்த அரணைப்பேரினம் நியூகினியிலும் சாலமன் தீவுகளிலும் வாழ்கின்ற ஓர் பேரினம். இதன் அறிவியல் உயிரினப்பெயரில் உள்ள *பிரசினோ* (Prasino, Πράσινο) என்பது பச்சை என்னும் பொருள் கொண்ட கிரேக்கச்சொல். அறிவியற் பெயரின் பின்பகுதியாக உள்ள haema  என்பது சிவப்பு என்னும் பொருள்தரும் அரத்தத்தைக் குறிக்கும் கிரேக்கச்சொல். இந்தப் பச்சையரணையின் அரத்தம் பச்சை நிறமாக இருப்பதற்குக்காரணம் இதன் அரத்தத்தில் *பிலிவெர்டின்* என்னும் பித்தநீர்ப்பொருள் இருப்பதால் . மாந்தர்களுக்கு ஏற்படும் மஞ்சள்காமாலை நோய் இருக்கும் பொழுதும் இந்தப் பித்தப்பொருள் உடலில் கூடுதலாக இருக்கும். மஞ்சக்காமாலை இருக்குபொழுது இருக்கும் பித்தத்தைப் போல 40 மடங்கு அதிகமானதாக இருக்கும் இந்த அரணையில். பச்சையான அரத்தம் உள்ள மீனின் அரத்தத்தைப் போல 1.5 முதல் 30 மடங்கு கூடுதலாகப் பித்தப்பொருள் இருக்கும். ஏன் இப்படி அதிகமாக பிலிவெர்டின் இருக்கின்றது என்று தெரியவில்லை, ஆனால் மலேரியாவைத் தடுப்பதற்காக இருக்கலாம் என்று கருதப்படுகின்றது. இதன் நாக்கும் எலும்பும், தசைகளும் கூட பச்சை நிறமாக இருக்கும்
.

## நிலப்பரம்பல்
இந்தப் பச்சையரத்த அரணைகள் நியூகினியிலும் சாலமன் தீவுகளிலும் காணப்படுகின்றன. 

## இனங்கள்
இந்தப் பச்சையரத்த அரணைப் பேரினத்தில் ஐந்து இனங்கள் உள்ளன:
**Prasinohaema flavipes*  – பொது மரம்வாழ் பச்சையரணை
**Prasinohaema parkeri*  – பார்க்கரின் மரம்வாழ் பச்சையரணை
**Prasinohaema prehensicauda*  – பற்றுவால் மரம்வாழ் பச்சையரணை
**Prasinohaema semoni*  – செமோன் பச்சையரணை
**Prasinohaema virens*  - பைம் பச்சையரணை

*குறிப்புதவி*: பிறைக்குறிகளுக்குள் காட்டப்படும் உயிரின வகைப்பாட்டுப்பெயர் முன்னர் இந்தப் பச்சையரணைப் பேரினத்தின் கீழ் குறிக்கப்பெறாதவை.

## சொற்பெயர்
இருபெயரொட்டுப் பெயர்களில் பார்க்கரி (*parkeri*)  என்பதும் செமோனி (*semoni*) என்பதும் முறையே ஆங்கில பாம்பியல் அறிவியலாளர் ஆம்டன்  (Hampton Wildman Parker), இடாய்ச்சுலாந்திய விலங்கியல் அறிவியலாளர் இரிச்சேரடு உவுல்வுகங்கு செமோன் (Richard Wolfgang Semon) என்பவர் பெயராலும் அமைந்தது 

## உசாத்துணை

## மேலும் படிக்க
*Greer AE (1974). "The genetic relationships of the Scincid lizard genus *Leiolopisma* and its relatives". *Australian J. Zool. Supplementary Series* **22** (31): 1-67. (*Prasinohaema*, new genus, p.&nbsp;12).

## வெளியிணைப்புகள்
**[http://reptile-database.reptarium.cz/advanced_search?genus=Prasinohaema&submit=Search Prasinohaema]* in the Reptile Database
*''Green Blood'' episode in O'Shea's Big Adventure

பகுப்பு:ஊர்வன
அம்பேகாவ் தாலுகா

**அம்பேகாவ் தாலுகா** (**Ambegaon taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின்  14  தாலுக்காக்களில் ஒன்றாகும். புனே நகரத்திற்கு வடகிழக்கில், மேற்கு தொடர்ச்சி மலையின் கிழக்குப் பகுதியில் அமைந்த அம்பேகாவ் தாலுகாவில் பாயும் பீமா ஆற்றின் கரையில் 12 சோதிர்லிங்க தலங்களில் ஒன்றான பீமாசங்கர் கோயில் உள்ளது.

அம்பேகாவ் தாலுகாவில் மாஞ்சர் எனும் சிற்றூரும், 183 வருவாய் கிராமங்களும் கொண்டுள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, அம்பேகாவ் வருவாய் வட்டத்தின் மொத்த மக்கள்தொகை 2,35,972  ஆகும். அதில் ஆண்கள்  1,19,226  மற்றும்  116,746  பெண்கள் உள்ளனர். பாலின விகிதம் 1000 ஆண்களுக்கு 979 பெண்கள் வீதம் உள்ளனர். 6 வயதிற்குட்பட்ட குழந்தைகள் 24375 (10% ) ஆக உள்ளனர். சராசரி எழுத்தறிவு 82.94%.  ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 9,757 மற்றும் 50,704 ஆக உள்ளனர். மக்கள்தொகையில் இந்துக்கள் 223,726 (94.81%), இசுலாமியர் 7,029 (2.98%), பௌத்தர்கள் 3,743 (1.59%)  மற்றும் பிறர் 0.27% ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## பொருளாதாரம்
இத்தாலுகாவின் பொருளாதாரம் வேளாண்மையைச் சார்ந்துள்ளது. இத்தாலுகாவில் பீமா ஆறு பாய்கிறது. 

எண்ணெய் வித்துகள் பிழியும் தொழிற்சாலைகள் இத்தாலுகாவில் அதிகம் உள்ளது. அண்மையில் பீமாசங்கர் சர்க்கரை ஆலை நிறுவப்பட்டுள்ளது. இத்தாலுகாவில் 197 பால் உற்பத்தியாளர்கள் கூட்டுறவுச் சங்கங்கள் உள்ளது.

## போக்குவரத்து
நாசிக் வழியாக புனே நகரத்தையும், துலே நகரத்தையும் இணைக்கும் தேசிய நெடுஞ்சாலை 60 அம்பேகாவ் தாலுகா வழியாகச் செல்கிறது.

## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

பகுப்பு:புனே மாவட்டம்
புனே மாவட்டத்தின் வட்டங்கள்
அனில் பலுனி

**அனில் பலுனி** (Anil Baluni,பிறப்பு:02 டிசம்பர்  1970) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர்.பாரதிய ஜனதா கட்சியின் தேசிய ஊடகப் பிரிவு தலைவராக உள்ளார். 2018 ஆம் ஆண்டு மாநிலங்களவை உறுப்பினராக உத்தரகண்ட் மாநிலத்தில் இருந்து  பாரதிய ஜனதா கட்சி சார்பாகத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தராகண்டு அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
முல்சி தாலுகா

**முல்சி தாலுகா** (**Mulshi taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின்  15 தாலுக்காக்களில் ஒன்றாகும். முல்சி தாலுகாவில் ஹிஞ்சவடி மற்றும் பிரான்குட் என 2  சிற்றூர்களும் மற்றும் 143 வருவாய் கிராமங்களும் உள்ளது. இத்தாலுகாவின் மேற்கில்  ஹவேலி தாலுகாவின் பிம்பிரி-சிஞ்ச்வடு மாநகராட்சி உள்ளது. முல்சி தாலுகாவின் ஹிஞ்சவடி பகுதியில் மிகப்பெரிய கணினி தொழில்நுட்ப நகரம் அமைந்துள்ளது. 
## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, முல்சி வருவாய் வட்டத்தின் மொத்த மக்கள்தொகை 1,71,006 ஆகும். அதில் ஆண்கள் 90053  மற்றும்  80953 பெண்கள் உள்ளனர். பாலின விகிதம் 1000 ஆண்களுக்கு  899 பெண்கள் வீதம் உள்ளனர். 6 வயதிற்குட்பட்ட குழந்தைகள் 23041 (13.47%)  ஆக உள்ளனர். சராசரி எழுத்தறிவு 67.78%  ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 10.58%  மற்றும் 4.34%  ஆக உள்ளனர். மக்கள்தொகையில் இந்துக்கள் 1,53,784 (89.93%), இசுலாமியர் 4,506 (2.63%), பௌத்தர்கள் 11000 (6.43%)  மற்றும் பிறர் 1.01% ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.
## இதனையும் காண்க
* ஹிஞ்சவடி
* புனே மாவட்டத்தின் வருவாய் வட்டங்கள்

## மேற்கோள்கள்

பகுப்பு:புனே மாவட்டம்
புனே மாவட்டத்தின் வட்டங்கள்
கிருஷ்ண மேனன் அருங்காட்சியகம்

**கிருஷ்ண மேனன் அருங்காட்சியகம்**  (*Krishna Menon Museum*) என்பது கேரளத்தின் கோழிக்கோட்டில்  அமைந்துள்ள ஒரு அருங்காட்சியகமாகும். இது கேரளத்தின் மாபெரும் அரசியல் மேதையாக கருதபடும் வே. கி. கிருஷ்ண மேனன் நினைவாக அவரது பெயரிலேயே அமைக்கபட்ட ஒரு அருங்காட்சியகமாகும். இந்த அருங்காட்சியகத்தின் அவர் பயன்படுத்திய பொருட்களும், அவரைப்பற்றிய ஆவனங்களும் பாதுகாக்கபட்டுள்ளன. 

## குறிப்புகள்

பகுப்பு:கேரள அருங்காட்சியகங்கள்
பகுப்பு:கோழிக்கோடு மாவட்டம்
சோமு வீரராஜு

**சோமு வீரராஜு** (*Somu Veerraju*, பிறப்பு: 15 அக்டோபர் , 1957) ஓர் இந்திய அரசியல்வாதியும், ஆந்திராவின் பாரதிய ஜனதா கட்சியின் மாநிலத் தலைவரும் ஆவார். இவர் தமிழக பாஜக தலைவராக, தேசியத் தலைவர் ஜெகத் பிரகாஷ் நட்டாவால் 27 ஜூலை 2020 அன்று நியமிக்கப்பட்டார். 2015 ஆம் ஆண்டில் ஆந்திராவின் சட்ட மேலவை உறுப்பினராக தெலுங்கு தேசம் கட்சி சார்பாக தேர்ந்தெடுக்கப்பட்டார்

## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
பகுப்பு:ஆந்திரப் பிரதேச நபர்கள்
பகுப்பு:வாழும் மக்கள்
பகுப்பு:1957 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தெலுங்கு மக்கள்
கோழிக்கோடு கடற்கரை

**கோழிக்கோடு கடற்கரை** (*Kozhikode Beach*) என்பது தென்னிந்திய மாநிலமான கேரளத்தில், கோழிக்கோட்டில் அமைந்த கடற்கரை சுற்றுலாத் தலமாகும். சூரியன் மறைவைக் காண இங்கு சுற்றுலா பயணிகள் அலைமோதுவர். விடியற்காலையில் ஓங்கில் முனைக்கு நடந்து சென்றால் விளையாட்டுத்தனமான ஓங்கில்களைக் காண வாய்ப்பு உண்டு. இங்கு பழைய கலங்கரை விளக்கம், நூறாண்டுகளைத் தாண்டிய இரண்டு தூண்கள், குழந்தைகளுக்கான சிங்கப்பூங்கா, கடல்மீன் காட்சிசாலை போன்ற காணத்தக்கக பல இடங்கள் உள்ளன.  

## மேற்கோள்கள்

பகுப்பு:கோழிக்கோடு மாவட்டத்திலுள்ள சுற்றுலாத் தலங்கள்
பகுப்பு:கேரளக் கடற்கரைகள்
கோழிக்கோடு உப்பங்கழி

**கோழிக்கோடு உப்பங்கழி** (*Kozhikode backwaters*) என்பது தென்னிந்திய மாநிலமான கேரளத்தின், கோழிக்கோட்டில் உள்ள உப்பங்கழியாகும். இது உள்ளூர், வெளியூர் சுற்றுலா பயணிகளைக் கவரக்கூடிய இடமாகும். இதன் முகத்துவாரத்தில் அமைந்துள்ள எலாத்தூர் கானொலி கால்வாயும், கல்லாய் ஆறும் படகு பயணத்துக்கு ஏற்றவை. கடலுங்காடியில் உள்ள பறவைகள் புகலிடமும், நீர்திருவிழாவுக்கும், படகு போட்டிக்கும் புகழ்பெற்ற கோரப்புழாவும் சுற்றுலா பயணிகளைக் கவரும் பிற இடங்களாகும்.

## வெளி இணைப்புகள்
* https://www.tourism-of-india.com/calicut-backwaters.html

பகுப்பு:கோழிக்கோடு மாவட்டத்திலுள்ள சுற்றுலாத் தலங்கள்
கிருட்டிணாபுரம் மடம்

**கிருட்டிணாபுரம் மடம்** (*Krishnapur Matha*) அல்லது சில பதிவுகளிலும் இலக்கியங்களிலும் கிருட்டிணாப்பூர் மடம் என்று அழைக்கப்ப்படும் இது ஓர் மத்துவ வைணவ மடமாகும். இது உடுப்பியின் துவைதத் தத்துவஞானி மத்வாச்சாரியரால் நிறுவப்பட்ட உடுப்பியின் எட்டு மடங்களில் ஒன்றாகும். இந்த மடம் தற்போது வித்யாசாகர தீர்த்தரின் தலைமையில் இருக்கிறது. இந்த மடத்தின் முதல் தலைவர் மத்துவாச்சாரியரின் நேரடி சீடர்களில் ஒருவரான ஜனார்த்தன தீர்த்தர் என்பவராவார். அதன் முதன்மை தெய்வம் காலிங்கநர்தன கிருட்டிணன் ஆகும். இங்குள்ள அனுமனுக்கு ஒவ்வொரு நாளும் பூஜை செய்யப்படுகிறது.

இந்த துறவற ஒழுங்கு இந்தியா முழுவதும் பல கிளைகளைக் கொண்டுள்ளது. சில உடுப்பி, ராமநாகட்டே, படிகரு, பெஜவாரா, தண்டிதீர்த்தா, பாதுபித்ரி போன்ற இடங்களிலும், மற்றவைகள் பெரும்பாலும் தெற்கு கன்னட மாவட்டம் மற்றும் கர்நாடகாவின் உடுப்பி மாவட்டங்களிலும், பிரயாகை (அலகாபாத்) மாவட்டங்களிலும் உள்ளது.

மடம் கடைசியாக அதிக அளவில் நிலங்களை வைத்திருந்தது. ஆனால் 1974 ஆம் ஆண்டில் கர்நாடக மாநில முதல்வரான தேவராஜ் அர்சால் “உழுபவரே நிலத்தின் உரிமையாளர்” என்ற சட்டத்தை இயற்றியதால் நிலம் அனைத்தும் இழந்தது.
மங்களூரின் சூரத்கல் வட்டாரத்திலிருந்து 3 கிலோமீட்டர் தொலைவில் உள்ள கிருட்டிணாபூரில் உள்ள மடாலயம், பெயர் பெற்ற முக்கிய மடமாகும். இங்குள்ள தற்போதைய மடத்தை வித்யாமூர் என்பவர் கட்டிஎழுப்பினார். அவர் இந்த மடத்தின் பரம்பரையில் இருபத்தி ஆறாவது தலைவராவார். மடத்தினுள்  அனுமனுக்கு ஒரு கோயில் உள்ளது. கட்டிடத்தின் அமைப்பு பெரும்பாலும் மரத்தினால் ஆனது. இப்போதெல்லாம் கான்கிரீட் கட்டிடங்களின் காலத்தில் இந்த வகை கட்டமைப்பு அரிதானது.

## மேற்கோள்கள்

பகுப்பு:வைணவ தலங்கள்
மகளிர் துடுப்பாட்டம்

**மகளிர் துடுப்பாட்டம் ([[ஆங்கிலம்]]'':'' ''Women's cricket'')** என்பது மட்டையும் பந்தும் கொண்டு ஆடப்படும் பெண்களால் விளையாடும் ஒரு அணி விளையாட்டு ஆகும். முதல் பதிவுசெய்யப்பட்ட **மகளிர் துடுப்பாட்டம்**  26 சூலை 1745 அன்று இங்கிலாந்தில் நடைபெற்றது.   

## வரலாறு
மகளிர் துடுப்பாட்டம் முதல் பதிவு செய்யப்பட்ட போட்டி 26 சூலை 1745 அன்று *தி ரீடிங் மெர்குரியில்* நடைபெற்றமு. ஒரு போட்டி "பிராம்லியின் பதினொரு பணிப்பெண்களுக்கும், கம்பிள்டனின் பதினொரு பணிப்பெண்களுக்கும் இடையில் அனைவரும் வெள்ளை நிற உடையணிந்து" போட்டி நடைபெற்றது.  முதன்முதலில் அறியப்பட்ட மகளிர் துடுப்பாட்டம் கிளப் 1887 ஆம் ஆண்டில் யார்செயரில் உருவாக்கப்பட்டது, இது வெள்ளை கீதர் கிளப் என்று பெயரிடப்பட்டது. மூன்று ஆண்டுகளுக்குப் பிறகு அசல் ஆங்கில மகளிர் துடுப்பாட்ட வீரர்கள் என அழைக்கப்படும் ஒரு குழு இங்கிலாந்திற்கு சுற்றுப்பயணம் மேற்கொண்டது. ஆத்திரேலியாவில், ஒரு மகளிர் துடுப்பாட்ட லீக் 1894 இல் அமைக்கப்பட்டது, தென்னாப்பிரிக்காவில் போர்ட் எலிசபெத் ஒரு மகளிர் துடுப்பாட்ட அணியான முன்னோடி கிரிக்கெட் கிளப்பைக் கொண்டிருந்தது .  கனடாவில், விக்டோரியாவில் பெண்கள் கிரிக்கெட் அணியும் பெக்கான் கீல் பூங்காவில் விளையாடியது.  

1958 ஆம் ஆண்டில் பன்னாட்டுத் மகளிர் துடுப்பாட்ட அவை **([[ஆங்கிலம்]]'': International Women's Cricket Council (IWCC)**'' உலகெங்கிலும் உள்ள பெண்கள் கிரிக்கெட்டை ஒருங்கிணைக்க உருவாக்கப்பட்டது, ஆங்கில மகளிர் துடுப்பாட்ட சங்கத்திலிருந்து பொறுப்பேற்றது. 2005 ஆம் ஆண்டில், பன்னாட்டுத் மகளிர் துடுப்பாட்ட அவை பன்னாட்டுத் துடுப்பாட்ட அவை (ஐசிசி) இணைக்கப்பட்டு துடுப்பாட்ட நிர்வகிக்கவும் மேம்படுத்தவும் உதவும் ஒரு ஒருங்கிணைந்த அமைப்பை உருவாக்கியது. 

## மகளிர் பன்னாட்டுத் துடுப்பாட்டம்
thumb| ஆத்திரேலிய  துடுப்பாட்ட வீராங்கனையும் அதே நேரத்தில் மேற்கு இந்தியா தீவுகள் இலக்குக் கவனிப்பாளர் மகளிர் பன்னாட்டுத் துடுப்பாட்டம் போட்டியின் போது, 2014

## காமன்வெல்த் விளையாட்டு 2022
ஆகத்து 2019 இல், காமன்வெல்த் விளையாட்டு அமைப்பு 2022 காமன்வெல்த் போட்டிகளில் மகளிர் துடுப்பாட்டத்தை சேர்ப்பதாக அறிவித்தது. எட்க்பாஸ்டனில் நடைபெறவுள்ள போட்டிகளில் மொத்தம் எட்டு அணிகள் இடம்பெறும், அவை இருபது20 வடிவத்தில் போட்டிகள் நடைபெறும்.  

## மேற்கோள்கள்

பகுப்பு:துடுப்பாட்டம்
பகுப்பு:மகளிர் துடுப்பாட்டம்
ஜுன்னர் தாலுகா

**ஜுன்னர் தாலுகா** (**Junnar taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின்  14  தாலுக்காக்களில் ஒன்றாகும். புனே மாவட்டத்தின் வடமேற்கில் அமைந்த ஜுன்னர் தாலுகாவை ஒட்டி தானே மாவட்டம் மற்றும் அகமது நகர் மாவட்டம் உள்ளது. ஒட்டியுள்ளது.

இத்தாலுகா ஜுன்னர் நகராட்சி மற்றும் 181 வருவாய் கிராமங்கள் கொண்டது.

ஜுன்னர் நகரம் மும்பையிலிருந்து 100 கி.மீ கிழக்கிலும், புனேவிற்கு வடக்கில் 94 கி.மீ தொலைவிலும் அமைந்துள்ளது.
 
## சுற்றுலா & ஆன்மிகத் தலங்கள்
ஜுன்னர் அருகே  சிவனேரி கோட்டை மற்றும் நானாகாட், மன்மோடி குகைகள், துளஜா குகைகள், லென்யாத்திரி குகைகள் போன்ற பௌத்த குடைவரைக் கோயில்களும் உள்ளது. இத்தாலுகாவில் 5 சிறிய நீர்த்தேக்கங்கள் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, ஜுன்னர் தாலுகாவின் மொத்த மக்கள்தொகை  3,99,302ஆகும். அதில் ஆண்கள்   202,360  மற்றும் 196,942   பெண்கள் உள்ளனர். பாலின விகிதம் 1000 ஆண்களுக்கு 973 பெண்கள் வீதம் உள்ளனர். 6 வயதிற்குட்பட்ட குழந்தைகள் ஆக 42941 (11%)  உள்ளனர். சராசரி எழுத்தறிவு 83.8% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 17,922 மற்றும் 80,922 ஆக உள்ளனர். மக்கள்தொகையில் இந்துக்கள் 364,023 (91.16%), இசுலாமியர் 24,702 (6.19%), பௌத்தர்கள் 7,245 (1.81%), சமணர்கள் 2,212 (0.55%) மற்றும் பிறர் 0.28% ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.
## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

## வெளி இணைப்புகள்
* Junnar Tourism Official Website   
* Nisargramya Junnar Website

பகுப்பு:புனே மாவட்டம்
புனே மாவட்டத்தின் வட்டங்கள்
சிறீபாதராஜர்

**சிறீபாதராயர்** (*Sripadaraya*) அல்லது **இலட்சுமி நாராயண தீர்த்தர்** (*Lakshminarayana Tirtha)* ( 1422  1480) இவர் ஓர் துவைத அறிஞரும், இசையமைப்பாளரும், முளுபாகிலுவிலுள்ள மத்வாச்சாரியரின் மடத்தின் தலைவருமாவார். இவர் நரஹரி தீர்த்தருடன் சேர்ந்து ஹரிதாச இயக்கத்தை நிறுவியவர் என்று பரவலாகக் கருதப்படுகிறார். ரங்க விட்டலர் என்ற புனைப்பெயரில் இவர் எழுதிய பாடல்கள், ஆன்மீகவாதம் மற்றும் மனிதநேயத்தால் ஊடுருவியுள்ள துவைதக் கொள்கைகளின் வடிகட்டலைக் கொண்டுள்ளன.  சுலடி இசைக் கட்டமைப்பைக் கண்டுபிடித்த பெருமையும் இவருக்கு உண்டு. அவற்றில் 133 ஐ பல கீர்த்தனைகளுடன் இயற்றினார்.  இவர் சாளுவ நரசிம்ம தேவ ராயனின் ஆலோசகராக இருந்தார். மேலும், இளம் வியாசதீர்த்தருக்கு வழிகாட்டினார்.  ஜெயதீர்த்தரின் நியாய சுத்தம் குறித்து நியாசுதோபன்யாசா-வாக்வஜ்ரா என்ற வர்ணனையையும் எழுதியுள்ளார்.. 

## வாழ்க்கை
இவர், கருநாடகாவில் சென்னப் பட்டணம் வட்டத்திலுள்ள அபூர் என்ற கிராமத்தில் ஒரு தேசஸ்த் பிராமணக் குடும்பத்தில்  கணக்காளராக பணியாற்றி வந்த சேசகிரியப்பா என்பவருக்கும், கிரியாம்மா  என்பவருக்கும் பிறந்தார். இவர் தனது இளம்வயதில் கால்நடைகளை கவனித்து வந்தார். ஓய்வு நேரத்தில் சமசுகிருத நூல்களைப் படித்தார்.  இவர் அபூரில் உள்ள மத்துவரின் மடத்தின் தலைவராகவும், வியாசதீர்த்தரின் குருவாகவும் இருந்தார்.  ராகவேந்திர மடத்தின் முன்னோடியான, உத்தராதி மடத்தின் இரகுநாத தீர்த்தர், இவருக்கு "சிறீபாதராஜர்" அல்லது "சிறீபாதராயர்" என்ற பட்டத்தை வழங்கினார். 

## படைப்புகள்
வேதாந்தத்தின் பாரம்பரியத்தைத் தொடர்ந்த இவர், ஜெயதீர்த்தரின் 'நியாய சுத்தம்' குறித்து 'வாக்வஜ்ரம்' என்று ஒரு வர்ணனையை எழுதினார். இது வரலாற்றாசிரியர் சர்மா, "3500 கிரந்தங்களில் ஒரு தெளிவான மற்றும் கவர்ச்சிகரமான வர்ணனை" எனக் குறிப்பிடுகிறார்.  முழுமையான வெளிப்பாடு மற்றும் அழகான பாணி இருந்தபோதிலும், ஹரிதாச பக்தி இயக்கத்தில் இவரது பங்கு இவரது அறிவார்ந்த பணியைக் கிரகித்தது என்றும் சர்மா கூறுகிறார். இசையுடன் ஒத்திசைக்கப்பட்ட அவரது எளிய சொல் மற்றும் ஆன்மீக பாடல்களால் இவர் பெரும்பாலும் தாச சாகித்யத்தின் முன்னோடியாக கருதப்படுகிறார். இவரது எளிய தொடக்கங்கள் இவரது வடமொழியுடன் நெருக்கமான தொடர்பும் இவரது கவிதைகளில் தாக்கத்தை ஏற்படுத்தியதாக ஜாக்சன் கருதுகிறார்.  இவர் 13,000 சுலடிகளை இயற்றினார். அவை வெவ்வேறு ராகங்களையும்தாளங்களையும் கொண்ட பாடல்கள். அவை பெரும்பாலும் கதைகளின் மனநிலையை அமைக்கப் பயன்படுகின்றன.  இவருக்குப் பின் மடத்தின் தலைவராக வந்த வியாசதீர்த்தர், ஹரிதாச இயக்கத்திற்கு மேலும் உத்வேகம் அளித்து, புரந்தரதாசர், கனகதாசர் போன்ற பலகைகளைத் தொடங்கி, பல கீர்த்தனங்களை இயற்றுவதன் மூலம் இவரது இசை மரபுகளை வளர்த்தார்.

## குறிப்புகள்

## நூலியல்
*
*
*
*
*
*

## வெளி இணைப்புகள்
*Sri Sripadaraja Mutt Official Web Site
*Haridasas of Karnataka 

பகுப்பு:பக்தி இயக்கம்
பகுப்பு:ராமநகரம் மாவட்ட மக்கள்
பகுப்பு:கர்நாடக வரலாறு
பகுப்பு:1404 பிறப்புகள்
பகுப்பு:கன்னட இலக்கியங்கள்
பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ சமயம்
பகுப்பு:வைணவ அடியார்கள்
திக்கோடி கலங்கரை விளக்கம்

**திக்கோடி கலங்கரை விளக்கம்** *(Thikkoti Lighthouse)* என்பது இந்தியாவின் கேரள மாநிலத்தின், கோழிக்கோடு மாவட்டத்தில், வெள்ளியாங்கல் மூடாட்டி கடற்கரைப் பகுதியில் உள்ள  கலங்கரை விளக்கமாகும். இந்தப்பகுதியில் கப்பல் ஒன்று உடைந்ததற்கு பின் இந்த கலங்கரை விளக்கம் கட்டபட்டது. இந்தப் கப்பலின் உடைந்துபோன பாகங்கள் இன்றும் இப்பகுதியில் உள்ளன. இங்குள்ள வெள்ளியாங்கல் பாறைக்கு அயல்நாட்டுப் பறவைகள் வலசை வருகின்றன.   

## மேற்கோள்கள்

பகுப்பு:கேரளத்திலுள்ள கலங்கரை விளக்கங்கள்
பகுப்பு:கோழிக்கோடு மாவட்டத்திலுள்ள சுற்றுலாத் தலங்கள்
தளி சிவன் கோயில்

**தளி சிவன் கோயில்** அல்லது **தளி மகாசேத்திரம்** என்பது கேரளத்தின், கோழிக்கோடு நகரின் மையத்தில் அமைந்துள்ள ஒரு சிவன் கோயிலாகும். இந்த கோயில் 14 ஆம் நூற்றாண்டில் கோழிகோடு அரசரான திருமூலபாத் என்பவரால் கட்டப்பட்டது. 

## வரலாறு
கோழிக்கோட்டில் உள்ள பழமையான கோயில்களில் தளி கோயிலும் ஒன்றாகும். இந்த கோயிலை சுவாமி திருமுலபாத் கட்டியுள்ளார். கோழிக்கோடு நகரத்தின் உருவாக்கம், செழிப்பு ஆகியவற்றுடன் இந்த பழங்கால கோவிலின் புனிதத்தன்மையுடன் நெருக்கமாக தொடர்புகொண்டது. கோயிலின் கருவறையில் உள்ள இலிங்கமானது *[[துவாபர யுகம்|துவாபர யுகத்தின்]]* முடிவில் பரசுராமரால் நிறுவப்பட்டதாக நம்பப்படுகிறது. கருவறையில் உள்ள திருவுருவானது உமமகேசுவர உருவாகும். இந்த கோயில் 1500 ஆண்டுகள் பழமையானது. இது கோழிக்கோடு இராச்சியதின் ஆட்சியின் போது  உச்சகட்ட வளர்ச்சியை அடைந்தது. கோயிலின்  தற்போதைய அமைப்பொடு  14 ஆம் நூற்றாண்டில் கட்டப்பட்டது. 

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:கோழிக்கோடு மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
இரகுநாத தீர்த்தர்

இரகுநாத தீர்த்தர் *(Raghunatha Tirtha)*  (இறப்பு: 15) இவர் ஓர் இந்து தத்துவஞானியும் அறிஞரும் துறவியுமாவார். இவர்  மத்துவருக்குப் பிறகு 1442 முதல் 1502 வரை அடுத்தடுத்து உத்தராதி மடத்தின் 19 வது தலைவராக இருந்தார்.   

## வாழ்க்கை
இவர் விபுதேந்திர தீர்த்தரின் சமகாலத்தவராகவும், இராகவேந்திர மடத்தின் தலைவராக இருந்த சிறீபாதராஜர், வியாசதீர்த்தர், புரந்தரதாசர் போன்றவர்களின் முன்னோடியாகவும் அறியப்படுகிறார்.  இலட்சுமிநாராயண தீர்த்தரால் துறவறத்தில் ஈடுபடுத்தப்பட்ட இவர், சுவர்ணவர்ண தீர்த்தரின் வாரிசாக அங்கீகரிக்கப்பட்டார். உயர் கல்விக்காக விபுதேந்திர தீர்த்தரிடம் அனுப்பப்பட்டார். அங்கு இவர் துவைத வேதாந்தத்தில் நிபுணரானார்.   இவர் 1502 இல் இறந்தார். இவரது பிருந்தாவனம் மல்கெடாவில் அமைக்கப்பட்டன.  

## குறிப்புகள்

## நூலியல்
*
*
* 
* 
*
## வெளி இணைப்புகள்
*Raghunatha Tirtha Biography on uttaradimath.org

பகுப்பு:வைணவ சமயம்
பகுப்பு:கர்நாடக வரலாறு
பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ அடியார்கள்
பகுப்பு:பக்தி இயக்கம்
புனே மாவட்டத்தின் வருவாய் வட்டங்கள்

**புணே மாவட்டத்தின் வருவாய் வட்டங்கள்** (**List of  Talukas of Pune district**) இந்தியாவின் மகாராட்டிரா மாநிலத்தின் புணே மண்டலத்தில் (பச்சை நிறம்) அமைந்த புனே மாவட்டம் 14 தாலுகாக்கள் கொண்டது. அதில் புணே நகர்புற தாலுகா முற்றிலும் புணே மாநகராட்சிப் பகுதியை எல்லையாகக் கொண்டது.

# புணே நகர்புற தாலுகா -தலைமையிடம் புணே
# ஹவேலி தாலுகா - பிம்பிரி-சிஞ்ச்வடு
# இந்தப்பூர் தாலுகா
# தௌந்து தாலுகா
# பாராமதி தாலுகா
# புரந்தர் தாலுகா
# போர் தாலுகா
# வேல்ஹே தாலுகா
# முல்சி தாலுகா
# மாவல் தாலுகா
# கேத் தாலுகா
# அம்பேகாவ் தாலுகா
# ஜுன்னர் தாலுகா - ஜுன்னர்
# சிரூர் தாலுகா - சிரூர்

## மேற்கோள்கள்


பகுப்பு:புனே மாவட்டம்
புனே மாவட்டத்தின் வட்டங்கள்
விஜயேந்திர தீர்த்தர்

**விஜயேந்திர தீர்த்தர்** (*Vijayindra Tirtha*) (  1514 -  1595) இவர் ஓர் துவைதத் தத்துவஞானியும்,இயங்கியல் நிபுணருமாவார். ஒரு சிறந்த எழுத்தாளரான இவர் இடைவிடாத வாதத் திறமைக் கொண்டவராவார். இவர் துவைத்தின் கொள்கைகளை விளக்கும் 104 கட்டுரைகளை எழுதியுள்ளார் என்றும், வேதாந்தத்தின் சமகால மரபுவழி பள்ளிகளை, பரம்பரை வீரசைவ இயக்கத்தின் தாக்குதல்களுக்கு எதிராக அதை பாதுகாத்தார் என்றும் கூறப்படுகிறது. தஞ்சை நாயக்கர்களின் ஆட்சியில் கும்பகோணத்திலுள்ள மடத்தின் தலைவராக இருந்த இவர், அத்வைத தத்துவஞானி அப்பைய தீட்சிதருடனும், வீரசைவ எம்மே பசவருடனும் விவாத விவாதங்களில் பங்கேற்றார்.  அந்த காலத்தைச் சேர்ந்த கல்வெட்டுகள், இறையியல் விவாதங்களில் வெற்றி பெற்றதற்காக இவர் பெற்ற கிராமங்களின் மானியங்களை பதிவு செய்துள்ளன.   இவர் 64 கலைகளையும் கற்றுத் தேர்ந்தவர் என்று வரலாற்றாசிரியர் சர்மா "மீமாஞ்சம், நியாயம் மற்றும் காவிய இலக்கியங்களை உள்ளடக்கிய இவரது சில படைப்புகளிலிருந்து இது தெளிவாகிறது" எழுதுகிறார்.  

## படைப்புகள்
இவர் 104 இலக்கியப் படைப்புகளுக்கு பெருமை சேர்த்தார். அவற்றில் பல தற்போது இல்லை. முக்கியமாக எஞ்சியவை வியாசதீர்த்தர் (லகு அமோடா), மத்துவர் (தத்வபிரகாசிகா திப்பானி) ஆகியோரின் படைப்புகளைப் பற்றியும், அப்பைய்ய தீட்சிதரின் படைப்புகளை மறுக்கும் வேதியியல் படைப்புகள் மற்றும் மீமாஞ்சத்துடன் துவைதத்தின் பொருந்தக்கூடிய சிக்கலைக் கையாளும் பல கட்டுரைகள் அடங்கும். ஒரு சில கவிதைகளும், மூன்று நாடக படைப்புகளும் இவரது கணக்கில் சேரும்.  

## குறிப்பிடத்தக்க படைப்புகள்
இவரது 104 படைப்புகளில் அறுபது மட்டுமே உள்ளன. குறிப்பிடத்தக்க சில படைப்புகளைத் தவிர, பல அச்சிடப்படாமல் உள்ளன. கையெழுத்துப் பிரதிகள் நஞ்சன்கூடு, மந்த்ராலயம் மற்றும் கும்பகோணம் போன்ற பல இடங்களிருக்கும் மடங்களில் பாதுகாக்காப்படுகின்றன  . 

## குறிப்புகள்

## மேற்கோள்கள்

## நூலியல்
* 
*
* 
* 
* 
* 
* 
* 
* 

## வெளி இணைப்புகள்
*Vijayindra Tirtha and the origin of Kashi Math
*Biographical Sketch on Vijayindra Tirtha

பகுப்பு:வைணவ சமயம்
பகுப்பு:கர்நாடக வரலாறு
பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ அடியார்கள்
பகுப்பு:பக்தி இயக்கம்
சிரூர் தாலுகா

*சிரூர் தாலுகா* (**Shirur taluka**) (), இந்தியாவின் மகாராட்டிரா மாநிலத்தில் உள்ள புனே மாவட்டத்தின்  14  தாலுக்காக்களில் ஒன்றாகும். சிரூர் தாலுகாவின் நிர்வாகத் தலைமையிட நகரம் சிரூர் நகராட்சி ஆகும்.

இத்தாலுகா சிரூர் நகராட்சி, கோரேகான் பீமா, சனஸ்வடி எனும் இரு சிற்றூர்களும், 115 வருவாய் கிராமங்களும் கொண்டுள்ளது.

இத்தாலுகாவில் ரஞ்சன்கோண் கணபதி கோயில் அமைந்துள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி,  தாலுகாவின் மொத்த மக்கள்தொகை 3,85,414  ஆகும். அதில் ஆண்கள் 201,152  மற்றும் 184,262 பெண்கள் உள்ளனர். பாலின விகிதம் 1000 ஆண்களுக்கு 916. பெண்கள் வீதம் உள்ளனர். 6 வயதிற்குட்பட்ட குழந்தைகள் 47921 (12%) ஆக உள்ளனர். சராசரி எழுத்தறிவு 82.37%. ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 32,885 மற்றும் 12,030 ஆக உள்ளனர். மக்கள்தொகையில் இந்துக்கள் 359,402 (93.25%), இசுலாமியர் 13,143 (3.41%), பௌத்தர்கள் 7,758	(2.01%),  சமணர்கள் 3,631 (0.94%), கிறித்தவர்கள் 581 (0.15%)  மற்றும் பிறர் 0.14% ஆகவுள்ளனர். இவ்வருவாய் வட்டத்தில் பெரும்பான்மையோர்  மராத்தி மொழி பேசுகின்றனர்.

## இதனையும் காண்க
* புனே மாவட்டத்தின் வருவாய் வட்டங்கள்

## மேற்கோள்கள்

பகுப்பு:புனே மாவட்டம்
புனே மாவட்டத்தின் வட்டங்கள்
நாகாராதனை

வலது|thumb| நாக வழிபாட்டில் ஒருவர்
வலது|thumb| உடுப்பியில் நாக வழிபாடு
வலது|thumb| உடுப்பியில் நடைபெற்ற நாக வழிபாட்டில் நடத்தப்படும் ஒரு செயல்திறன்
வலது|thumb| நாக வழிபாட்டின் போது வரையப்பட்ட ஒரு மண்டலம்
**நாகாராதனை** (நாக ஆராதனை, *Nagaradhane)* என்பது பாம்பு வழிபாட்டின் ஒரு வடிவமாகும். இதுவும் பூத கோலம் என்ற நடன வடிவமும் தட்சிண கன்னடா, உடுப்பி, காசர்கோடு ஆகிய இடங்களை உள்ளடக்கிய துளு நாடு என்ற பகுதியில் நிலவும் தனித்துவமான பாரம்பரியங்கள் ஆகும். இது துளு மக்களால் பின்பற்றப்படுகிறது. பாம்புகள் தெய்வங்களாக மட்டும் பார்க்கப்படுவதில்லை. பல சமூக, மத மற்றும் சுற்றுச்சூழல் காரணங்களுக்காக மதிக்கப்படுகின்றன, திருப்திப்படுத்தப்படுகின்றன, மேலும் பாதுகாக்கப்படுகின்றன.

## தோற்றம்
பாம்புகள் இந்தியாவில் சக்தி, பிரமிப்பு மற்றும் மரியாதையுடன் தொடர்புபடுத்தப்பட்டுள்ளன. இந்து புராணங்களின்படி, விஷ்ணு, ஆதிசேசன் என்ற மாபெரும் பாம்பின் நிழலில் ஓய்வெடுக்கிறார். சிவபெருமான் கழுத்தில் வாசுகி என்ற பாம்பை அணிந்துள்ளார். 

இதன் தோற்றத்தை கண்டுபிடிப்பது கடினம். துளு மக்களிடையே சில குலங்கள் நாகவம்சி வம்சாவளியைச் சேர்ந்தவர்கள் என்பதால், பாம்பு வழிபாடு அவர்களால் பிரபலப்படுத்தப்பட்டிருக்கலாம்.  பாம்பு வழிபாட்டின் பெரும்பாலான சடங்குகள் பிராமணர்களால் செய்யப்படுகின்றன என்றாலும், நாக வழிபாடு இல்லாத ஒரு துளுவ குடும்பம் கூட இல்லை. அங்கு இவர்களின் மத்தியில் அளியா சந்தான பரம்பரையின் படி நாக தேவதையை வணங்குகிறார்கள்.  

துளு நாடு அல்லது தெற்கு கர்நாடகாவின் சில பகுதியில் விவசாயமும் பிரதானமாக உள்ளது . இந்த வயல்களில் பாம்புகள் கொறித்துண்ணிகளிடமிருந்து பயிரைக் காப்பாற்ற உதவுகின்றன. பாம்புகளை வணங்குவதற்கு இது ஒரு நம்பத்தகுந்த காரணமாக இருக்கலாம்.
வலது|thumb| உடுப்பியின் மூடுபெள்ளெ கிராமத்தில் 'பெள்ளெ படகுமனே' கோயிலில் நாக வழிபாட்டின் போது வரையப்பட்ட மண்டலம்

## மேலும் காண்க
* யக்சகானம் 
* தெய்யம் 
* நாக வழிபாடு

## குறிப்புகள்

* http://www.udupipages.com/art-culture/nagamandala.php 
* http://www.gurjari.net/ico/Mystica/html/snake_worship.htm

## வெளி இணைப்புகள்
* Naga possession videos
* naga darshana video
* dakke da bali video
* nagamandala with tulu explanation
பகுப்பு:கர்நாடகப் பண்பாடு
பகுப்பு:இந்துக்களின் பாம்பு வழிபாடுகள்
பகுப்பு:இந்திய நடனங்கள்
புது காத்ரஜ் சரங்கச் சாலை

**புது காத்ரஜ் சுரங்கச் சாலை** (**New Katraj Tunnel**) இந்தியாவின் மகாராட்டிரா மாநிலத்தின் புனே மாநகரத்தில் அமைந்த காத்ரஜ் மலைக் கணவாயை குடைந்து அமைக்கப்பட்ட 1,223 மீட்டர் நீளம் கொண்ட இரு வழி சுரங்கப்பாதை ஆகும்.. புது காத்ரஜ் சாலை வழியாக புனே - சாத்தாரா நகரத்தை இணைக்கும் தேசிய நெடுஞ்சாலை 48 செல்கிறது. இம்மலைக் கணவாய்ச் சாலை 15 டிசம்பர் 2006 அன்று திறக்கப்பட்டது.

தற்போது இச்சுரங்கச்சாலையை 6 வழிச்சாலையாக மாற்ற இந்திய அரசின் போக்குவரத்துத் துறை அமைச்சர் நிதின் கட்காரி அடிக்கல் நாட்டினார்.

## மேற்கோள்கள்


பகுப்பு:புனே
பகுப்பு:புனே மாவட்டம்
பகுப்பு:மகாராட்டிரப் போக்குவரத்து
பகுப்பு:இந்தியவிலுள்ள சுரங்கப் பாதைகள்
துஷாராகிரி அருவி

**துஷாராகிரி அருவி** (*Thusharagiri Falls*) என்பது தென்னிந்திய மாநிலமான, கேரளத்தின், கோழிக்கோடு மாவட்டத்தில் உள்ள ஒரு அருவி ஆகும். 
thumb|200x200px
தேற்குத் தொடர்ச்சி மலைகளில் தோன்றும் இரண்டு நீரோடைகள் ஒன்றாக கலந்து சாலிப்புழா ஆற்றை உருவாக்குகின்றன. இந்த ஆற்றிலிருந்து மூன்று அருவிகள் உண்டாகின்றன. இந்த அருவியில் எழும் பனி மூட்டத்தின் காரணமாகவே இந்த மலை, 'தூஷாராகிரி' என்று அழைக்கப்படுகிறது. இந்த மூன்று அருவிகளில்    உயரத்தில் இருந்து விழும் தேன்பாறை அருவியே உயரமானதாகும். இரண்டு பிற அருவிகள் ஏரட்டுமுக்கு அருவி, மழவில் அருவி என்பவையாகும்.

## துஷாராகிரி பாலம்
வலது|thumb| துஷாராகிரி வளைவு பாலம்
துஷாராகிரி பாலம் துஷாராகிரி அருவிக்கு அருகிலுள்ள சாலிப்புழாவில் அமைந்துள்ளது. இது கேரளாவின் மிக உயரமான வளைவு பாலமாகும். 

## குறிப்புகள்

## வெளி இணைப்புகள்
துஷாராகிரி சிறப்பு 

பகுப்பு:கோழிக்கோடு மாவட்டத்திலுள்ள அருவிகள்
பகுப்பு:Coordinates on Wikidata
பகுப்பு:கோழிக்கோடு மாவட்டத்திலுள்ள சுற்றுலாத் தலங்கள்
பதஞ்சலி யோகபீடம்

**பதஞ்சலி யோகபீடம்** (Patanjali Yogpeeth) இந்தியாவில் உள்ள யோகா பயிற்சி நிறுவனங்களில் ஒன்றாகும். இது உத்திரகாண்டில் உள்ள அரித்துவார் மாவட்டத்தில் அமைந்து உள்ளது.இந்த யோக பீடத்திட்டம் இந்தியாவில் உள்ள மிக பெரிய அயுர்வேத நிறுவனமான பதஞ்சலி நிறுவனத்தால் நடத்தப்படுவதாகும்.

ரீஷி பதஞ்சலி பெயர் கொண்ட இந்நிறுவனத்தின் தலைவர் அகிய  பாபா ராம்தேவ்வின் முதன்மை திட்டமாக இது யோகா மற்றும் ஆயுர்வேத மருத்துகளை தயாரிப்பதும் வளர்பதும் இதன் நேக்கம் ஆகும்.இது பதஞ்சலி பல்கலைக் கழகத்தின் தாயாகமாகும். ஆச்சார்ய பாலகிருஷ்ணர் இதன் பொதுச் செயலாராக உள்ளார்.பதஞ்சலி யோக பீடத்தில் அனைத்து விதமான நோய்களுக்கும் சிக்சை மற்றும் தங்கும் வசதியும் உள்ளது.

## சமுதாய பொறுப்பு

பாபா ராம்தேவால் தொடங்கபட்ட லாபநோக்கமற்ற இந்த திட்டம் சுகாதர பாதுகாப்பு, கல்வி மற்றும் சமுகப்  பொருளாதரம் அகியவற்றின் முன்னேற்றத்தில் அக்கறை செலுத்துகிறது.பதஞ்சலி நிறுவனம்ன்னுடைய அறகட்டளைகள் முலம் தொண்டாற்றுகிறது. 

## சான்றுகள்

*
பகுப்பு:உடற் பயிற்சி